144 C. PLINII HIST. NAT. LIB. XVI. 



datque : quod in subere tempestive quoque caeso evenit. 

 Infinitum refert et lunaris ratio : nec nisi a vicesima in 

 tricesimam caedi volunt. Inter omnes vero convenit, 

 utilissime in coitu ejus sterni, quem diem alii interlunii, 

 alii silentis lunae appellant. Sic certe Tiberius Caesar con- 

 cremato ponte Naumachiario , larices ad restituendum 

 caedi in Rhaetia praefinivit. Quidam dicunt , ut in coitu 

 et sub terra sit luna : quod fieri non potest nisi noctu. 

 At si competant coitus in novissimum diem brumae, illa 

 sit aeterna materies : proxime , cum supra dictis sideri- 

 bus. Quidam et Canis ortum addunt , et sic caesas ma- 

 teries in forum Augustum. Nec novellae autem ad ma- 

 teriem, nec veteres utilissimae. Circumcisas quoque ad 

 medullam aliqui non inutiliter relinquunt, ut omnis hu- 

 mor stantibus defluat. Mirum apud antiquos primo Pu- 

 nico bello classem Duillii imperatoris ab arbore excisa 

 lx die navigasse. Contra vero Hieronem regem ccxx na- 

 ves effectas diebus xlv tradit L. Piso. Secundo quoque 

 Punico bello, Scipionis classis xl die a securi navigavit. 

 Tantum'tempestivitas etiam in rapida celeritate pollet! 



